Diari Oficial de la Generalitat Valenciana


Sumari del DOGV 828, del 19-05-1988 (1988/811153)

ORDRE de 12 de març de 1988, del Conseller de Cultura, Educació i Ciència, sobre planificació de l'Educació Especial i ampliació de l'experimentació de la Integració Educativa en els centres escolars del sistema ordinari per al curs 1988-89, en l'àmbit de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/03/12/(1)/dof/vci/html**

### Dades del document

Número de DOGV
:   828

Data del DOGV
:   19-05-1988

Secció del DOGV
:   DISPOSICIONS GENERALS

Número del document
:   1988/811153


Data del document
:   12-03-1988

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 12 de març de 1988, del Conseller de Cultura, Educació i Ciència, sobre planificació de l'Educació Especial i l'ampliació de l'experimentació de la Integració Educativa en els Centres Escolars del sistema ordinari per al curs 88/89 en l'àmbit de la Comunitat Valenciana.  
El Reial Decret 334/1985, de 6 de març, d'Ordenació de l'Educació Especial, estableix en l'article segon l'obligació que, sempre que siga possible, els alumnes afectats per deficiències físiques, sensorials o psíquiques, o per inadaptacions, siguen escolaritzats en els centres ordinaris; i en aquest sentit orienta el contingut de la resta de l'articulat, establint-hi previsions per tai que la integració puga dur-se a terme amb les degudes garanties.  
Així mateix, aquest Reial Decret, en la Disposició Final Segona, preveu que allò que s'hi estableix es duga a terme gradualment al Llarg de 8 anys, en funció, si s'escau, de les disponibilitats pressupostàries; estableix un calendari d'aplicació i ordena a les Administracions Educatives que adopten les mesures que estimen oportunes envers la realització d'una planificació de l'Educació Especial a partir del curs 85/86, i iniciar la integració educativa d'alumnes amb deficiències en centres ordinaris complets.  
Igualment estableix els criteris de selecció de centres ordinaris que realitzen la integració educativa, i tot això amb caràcter experimental que haurà de ser revisat i actualitzat si s'escau.  
D'una altra banda, encara que a la Comunitat Valenciana s'aplica la integració educativa en el sistema ordinari per la via de dotació de professorat de suport d'Educació Especial, sembla convenient, a més, continuar la via iniciada durant el curs 86/87 d'integració educativa, amb la selecció de nous centres que, amb caràcter experimental, escolaritzen alumnes afectats per deficiències físiques, psíquiques, sensorials o per inadaptacions.  
Per tot això, i d'acord amb l'apartat B de l'Annex del Reial Decret 2093/1983, de 28 de juliol, sobre Traspàs de Funcions i Serveis de l'Administració de l?Estat a la Comunitat Valenciana en matèria d'Educació,  
ORDENE:  
Primer  
1. Per donar compliment al que estableix la Disposició Final Segona del Reial Decret 334/83, d'Ordenació de l?Educació Especial, els Serveis Territorials de Cultura i Educació realitzaran la planificació de l?Educació Especial per al curs 88/89 en l?àmbit de la seua competència, partint del número avaluat de població que previsiblement puga necessitar rebre atenció educativa especial en qualssevol de les formes o modalitats previstes en aquest Reial Decret.  
A aquest efecte es considerarà població escolar necessitada d'atenció educativa especial la que els Serveis Psicopedagògics Escolars determinen que no és susceptible d'educació ordinària i que necessita educació especial per la seua disminució o inadaptació.  
2. Els Directors dels Serveis Territorials hauran de trametre a la Direcció General d'Ordenació i Innovació Educativa la Planificació Territorial de l?Educació Especial per al curs 1988/89, referida a:  
a) Creació o supressió d'unitats i/o serveis;  
b) Equipament escolar;  
c) Adaptació de les instal·lacions, eliminació de les barreres arquitectòniques; relativa tant als centres o unitats específics com als centres d'integració.  
Segon  
A l?efecte de la planificació referida i tenint en compte la gradualitat del procés, s'observaran els criteris següents:  
1. Escolaritzar alumnes amb necessitat de rebre atenció educativa especial i que encara no han accedit al sistema educatiu, bé per no assolir l?edat legal, bé per no haver tingut oportunitat de fer-ho.  
2. Garantir la continuïtat del programa d'integració dels centres que s'hi van acollir en anys anteriors i que estiguen complint les finalitats previstes, i la millora de les condicions educatives en la resta dels centres.  
3. Escolaritzar en centres ordinaris que compten amb recursos d'Educació Especial, els alumnes que assistesquen a centres específics d'Educació Especial i que per llurs característiques personals puguen dur a terme el seu procés educatiu, amb els ajuts i les adaptacions necessàries, en aquests centres.  
4. Escolaritzar en els centres ordinaris de nova creació alumnes amb deficiències físiques, psíquiques o sensorials, en funció de la demanda social de la zona d?influència i que compten amb els recursos necessaris,  
5. L?escolarització en centres o unitats específics només es durà a terme quan, per la gravetat, les característiques o les circumstàncies de la disminució o inadaptació, l'alumne requeresca adaptacions o ajudes distintes o de major grau a les que se li podrien proporcionar en els centres ordinaris, i durarà únicament el temps que la disminució o inadaptació faqa impossible la integració.  
6. Sectoritzar convenientment l?oferta de llocs escolars a fi d'aconseguir el rendiment òptim dels recursos disponibles.  
7. Racionalitzar les plantilles dels centres específics d'Educació Especial a fi que, garantits els serveis i tractaments bàsics per als alumnes que s'hi troben escolaritzats, els recursos puguen derivar-se als alumnes dels centres del sistema ordinari. Per a això, els centres específics d'Educació Especial es constituiran en centres de Recursos Educatius, que podran prestar serveis amb caràcter ambulatori a xiquets escolaritzats en centres ordinaris i a xiquets en edats primerenques no escolaritzats, a fi d'adequar l'atenció necessària per a dirigir, ajudar i estimular el procés de desenvolupament i socialització del xiquet disminuït o inadaptat.  
Així mateix, els centres específics d'Educació Especial es constituiran en centres de Recursos Educatius per a les unitats d'Educació Especial dels centres ordinaris de la zona d?influència.  
8. Donar prioritat a la creació d'unitats d'Educació Especial o a la dotació de professors de suport d'Educació Especial per garantir el reforç pedagògic, en els termes establerts en l'article 13 del Reial Decret, en els centres ordinaris de caràcter comarcal, en els de major nombre d'unitats d'EGB i de ratios elevades, o en els centres de característiques singulars.  
Per a això, els Serveis Psicopedagògics Escolars realitzaran una valoració prioritzada de les necessitats de l'alumnat susceptible d'Educació Especial dels centres escolars de les seues zones d?influència, que trametran a l?Inspector Coordinador de Circumscripció, dins dels 30 dies següents a la publicació d'aquesta Ordre en el Diari Oficial de la Generalitat Valenciana.  
9. Establir equips itinerants d'un o diversos mestres per a garantir l'atenció educativa especial en les zones de població dispersa o per a atendre necessitats específiques.  
Aquests mestres coordinaran l'activitat amb els membres del Servei Psicopedagògic Escolar de la zona i hi estaran adscrits.  
Tercer  
Per tal de planificar la integració educativa podran sol·licitar participar els centres, tant públics com privats individualment o conjuntament i, si s'escau, els Consells Escolars Municipals quan afecten tots o part dels centres de la localitat.  
Quart  
La sol·licitud, el projecte educatiu i la documentació complementària es presentaran en els Serveis Territorials de Cultura i Educació corresponents, dins dels 30 dies següents a la publicació d'aquesta Ordre en el Diari Oficial de la Generalitat Valenciana.  
Cinqué  
Els sol·licitants presentaran la documentació que es detalla en l'Annex I d'aquesta Ordre.  
Sisé  
Per a l'adequada planificació de la integració educativa, els Serveis Territorials de Cultura i Educació l'articularan en funció dels projectes seleccionats i dels recursos humans i materials disponibles, tenint en compte els criteris següents:  
a) La conveniència de no integrar en la mateixa aula alumnes que els són necessàries atencions educatives substancialment distintes, ja de caràcter pedagògic, ja d'atencions o d'un altre caire.  
b) La necessitat que els centres en què s'integren alumnes amb determinades deficiències no tinguen barreres arquitectòniques i obstacles d'un altre tipus que dificulten el procés, o que, si els tenen, no oferesquen dificultats greus per a eliminar-los en el moment oportú.  
c) La conveniència de donar prioritat als projectes que:  
1. Presenten els centres que tenen definida una línia educativa, una organització i una metodologia de treball renovadores.  
2. La majoria del claustre tinga una destinació definitiva al centre.  
3. Articulen el procés de tots o d'una part dels centres públics i concertats de la localitat, zona, districte o comarca.  
4. Articulen el projecte amb la integració d'alumnes en les escoles infantils públiques i en les gestionades pels ajuntaments.  
5. Hi incloguen la integració d'alumnes que són escolaritzats en centres específics d'Educació Especial i que per les seues característiques personals puguen portar a efecte el procés educatiu, amb els suports i les adaptacions necessàries, en centres ordinaris d'EGB.  
6. Garantesquen l?assistència tècnica d'un Servei Psicopedagògic Escolar per a la valoració, el seguiment de l'alumnat i l'orientació dels pares i del professorat.  
7. Hi programen accions per tal de sensibilitzar, afavorir i despertar actituds positives en els pares, el professorat i els altres sectors socials cap a la integració.  
d) La integració s'iniciarà en Pre-escolar i Cicle Inicial, tenint en compte que en caldrà assegurar, d'una banda, la prossecució en cursos successius fins que es complete el període d'educació bàsica i, d'una altra, la renovació i reiniciació de la integració en cursos successius mitjançant l'admissió en cadascun de nous alumnes de Pre-escolar i Cicle Inicial, que igualment hauran de continuar el procés educatiu en règim d'integració fins que aquest acabe.  
e) El nombre de projectes serà limitat d'acord amb les disponibilitats pressupostàries i es donarà prioritat als que, complint els criteris anteriors, siguen ubicats en sectors de població en què hi haja una menor oferta educativa d'integració. No obstant això, haurà d'haver-n'hi un per cada sector de població de cent mil habitants com a mínim.  
Seté  
Els Directors dels Serveis Territorials, en el termini màxim de 15 dies comptadors a partir de la finalització de la presentació de sol·licituds per part dels centres, trametran a la Direcció General d'Ordenació i Innovació Educativa informe - proposta dels projectes d'integració, per ordre de prioritat, i s'hi inclourà, si fa el cas, les modificacions que haurien d'introduir-se en els projectes presentats pels centres i el vist-i-plau d'aquests sobre aixà.  
Vuité  
1. A l?efecte del que preveu l'articulat d'aquesta Ordre, en cada Servei Territorial de Cultura i Educació es constituirà la Comissió Sectorial d'Educació Especial, dins dels 20 dies següents a la publicació d'aquesta Ordre, que serà presidida pel Director del Servei.  
2. Els vocals, designats pel Director del Servei Territorial de Cultura i Educació, seran els següents:  
a) Cap de la Unitat de la Inspecció Educativa.  
b) Inspector Coordinador del Programa de Serveis de Suport Escolar.  
c) Un professor d'Educació Especial que preste serveis en un centre ordinari i que siga membre del seminari d'Educació Especial constituït al si d'un CEP.  
d) Un director de centre específic d'Educació Especial.  
e) Un professor de centre específic d'Educació Especial.  
f) Un director de Servei Psicopedagògic Escolar.  
g) Un director de Centre de Professors.  
h) Un psicopedagog de Centre Específic d'Educació Especial.  
Hi farà de secretari, amb veu i vot, el vocal més jove.  
3. Seran funcions de la Comissió:  
a) L?assessorament en la planificació de l?Educació Especial.  
b) Informar sobre els projectes presentats i proposar-ne l?ordre de prioritat.  
c) Proposar totes les modificacions que calguen als projectes presentats per millorar-ne l'aplicació.  
d) El seguiment, la coordinació i la valoració dels projectes seleccionats.  
e) Elaborar la Memòria Anual.  
f) Altres que li puguen ser assignades, referides a l?Educació Especial.  
Nové  
La Direcció General d'Ordenació i Innovació Educativa efectuarà la selecció definitiva dels centres de cada Servei Territorial, amb l?informe previ de la Direcció General de Centres i Promoció Educativa i de la Direcció General de Règim Econòmic i de Personal, tenint en compte l?informe de la Comissió i la proposta del Director del Servei Territorial corresponent, en el termini de 15 dies.  
Així mateix, i d'acord amb la planificació de l?Educació Especial, realitzarà, si s'escau, la reordenació dels serveis i recursos existents en l?àmbit de l?Educació Especial.  
Deu  
En qualsevol cas, tots els centres, els projectes dels quals siguen seleccionats, comptaran amb les següents característiques singulars.  
1. Possibilitat de reduir a 20-25 alumnes per professor el nombre total d'alumnes de les unitats en què es realitze la integració.  
2. Atenció preferent dels Serveis Psicopedagògics Escolars.  
3. Organització de cursos i seminaris, per tal de facilitar la formació del seu professorat quan calga.  
4. La dotació d'un professor de suport per cada dues unitats d'Educació Pre-escolar i vuit d'Educació General Bàsica, en el cas de centres públics.  
La inclusió d'un professor de suport dins del concert que es realitze, en el cas dels centres privats.  
5. En el cas de centres públics es garantirà l'estabilitat del professorat destinat a les unitats on es realitze el projecte d'integració aprovat durant, almenys, tres anys.  
6. La participació en el projecte d'integració seleccionat es considerarà mèrit docent.  
DISPOSICIONS ADDICIONALS  
Primera  
Per a l'adequada planificació de l?Educació Especial en les proporcions establertes en l'article tercer de l?Ordre de 2 de març de 1987, sobre Planificació de l?Educació Especial (DOGV de 9-4-87), s'hi inclourà:  
- Proporció alumne - professor en unitats d'Educació Especial de plurideficients: 6/8 alumnes/professor.  
Segona  
La Direcció General d'Ordenació i Innovació Educativa podrà modificar les proporcions establertes a proposta del Director del Servei Territorial de Cultura i Educació, amb l?informe previ de l?Inspector Coordinador del Programa d'Educació Especial i Suport Escolar.  
DISPOSICIONS FINALS  
Primera  
A l'efecte de la matriculació en unitats i centres on es duga a terme l'experiència d'integració, els Consells Escolars Municipals, les Comissions Municipals d'Escolarització i, si s'escau, les Comissions de Districte, preveuran la disminució de la ratio escolar a fi d'afavorir i facilitar el que estableix el punt 11.1 d'aquesta Ordre.  
Segona  
Es autoritzada la Direcció General d'Ordenació i Innovació Educativa a dictar les instruccions necessàries per a un millor desplegament d'aquesta Ordre.  
Tercer  
La Direcció General de Centres i Promoció Educativa i la Direcció General de Règim Econòmic i de Personal prendran les mesures oportunes per portar a terme el que estableix aquesta Ordre.  
Quarta  
Aquesta Ordre entrarà en vigor el dia que es publicarà en el Diari Oficial de la Generalitat Valenciana.  
València, 12 de març de 1988.  
El Conseller de Cultura, Educació i Ciència,   
CEBRIÀ CISCAR I CASABAN  
ANNEX I  
Documentació a presentar pels Centres d'Educació Bàsica que desitgen acollir-se a l?experimentació de la integració educativa.  
I. Documentació de caràcter general  
1. Sol·licitud.  
2. Compromís d'escolaritzar en el curs 1988/89, tant en els dos cursos de Pre-escolar com en el primer curs d'EGB, un nombre de dos alumnes per aula necessitats d'Educació Especial en els termes que la concep el Reial Decret 334/1985, d'Ordenació de l?Educació Especial.  
3. Compromís de continuar en els cursos successius l?escolarització integrada d'aquests mateixos alumnes i de reiniciar la integració en cada un dels cursos successius amb nous alumnes d'Educació Pre-escolar i de primer curs d'EGB.  
4. Compromís de sotmetre's al seguiment de l?experiència que s'establesca i de presentar per part del Departament d'Orientació i Innovació Educatives que es constituirà en cada centre seleccionat, un informe trimestral sobre el qual informarà el Consell Escolar del centre i que serà tramés als Inspectors de Circumscripció i a l?Inspector Coordinador del Programa de Serveis de Suport a l?Escola respectivament.  
5. Informe del Consell Escolar Municipal en què s'explicite la possibilitat real i el compromís de reduir la ratio d'acord amb el que estableix el punt 10.1 d'aquesta Ordre, i ser favorable a l?experiència d'integració que es proposa.  
6. Acta en la qual figure el nombre de professors dels qui componen el claustre que subscriuen la proposta i la seua situació d?adscripció provisional o definitiva al centre. Igualment, s'hi indicarà el nombre i la situació administrativa dels qui s?oposen a la proposta.  
7. Acta en què conste el nombre i la representació dels membres del Consell Escolar que subscriuen la proposta i, si s'escau, dels qui s'hi oposen.  
II. Documentació de caràcter específic.  
1. En el supòsit de centre privat, es farà constar el tipus de concert educatiu subscrit amb l'Administració Educativa.  
2. Quan el projecte d'integració es planifique per a portar-lo conjuntament:  
a) Per tots els centres d'una localitat: la proposta, subscrita per tots els centres, serà presentada pel Consell Escolar Municipal.  
b) Per dos o més centres de la mateixa localitat: la proposta, subscrita pels centres sol·licitadors, serà presentada pel de major nombre d'unitats i, en cas d'igualtat, pel de major antiguitat de creació o autorització.  
III. Pla Educatiu d'Integració  
1. Breu descripció del centre o centres, que considere els aspectes següents:  
a) Ubicació i descripció física de les instal·lacions.  
b) Sector de població que atén.  
C) Procedència de l'alumnat.  
d) Nombre i tipus d'unitats en funcionament; situació administrativa del professorat i especialització.  
e) Ratio d'alumnes per unitats i nivells.  
f) Instal·lacions complementàries i materials amb què compta el centre.  
2. Còpia del pla del centre del curs 1987/88.  
3. Experiències d'integració realitzades (vegeu l?annex II).  
4. Alumnat que es pretén integrar (vegeu l'Annex III). Valoració diagnòstica prèvia de cada un dels alumnes realitzada pels Serveis Psicopedagògics Escolars o pels Gabinets Municipals homologats, en què es dictamine que no són susceptibles d'una educació ordinària.  
ANNEX II  
Experiències d'integració realitzades  
ANNEX III  
Alumnat que es pretén integrar  
   
Nom de l?alumne Edat Nivell Tipus de deficiència  
 Escolar i nivell maduratiu


Còpia Permalink ELI